 Aayadaha hore waxay caddayn jaahilnimadii Carbeed Islaamka ka hor, markay xaaraan yeeleen xoolaha qaarkood, waxaasi waa beentooda ay dooni inay dadka ku dhumiyaan, Eebbana ma toosiyo daalimiinta, waxaana jiray nin la dhihi jiray Camar binu Luxyi oo dadka u horseeday waxyaalahaas, dhabtuna waa in xaaraantu tahay bakhtiga, dhiig butaaci, hilibka doofaarka, illeen waa nijaase, iyo wax xun oo lagu gowracay waxaan magaca Eebbe ahayn, waxay Diintu u reebtay waxaasna waa xikmad wayn, oo qaarna muuqdo qaarna qarsoon yahay, waxyaalo kalana waa jiraan. 